Liu Hongmei (; s. 27. joulukuuta 1973 Shandong, Kiina) on kiinalainen hyökkääjänä pelannut jääkiekkoilija. Hän pelasi Kiinan naisten jääkiekkomaajoukkueessa olympialaisten naisten jääkiekkoturnauksessa 1998 Naganossa sekä 2002 Salt Lake Cityssä. MM-kilpailuissa hän edusti maajoukkuettaan Suomessa 1992, Yhdysvalloissa 1994, Kanadassa 1997, Suomessa 1999, Kanadassa 2000 sekä Yhdysvalloissa 2001. Vuoden 1994 MM-kilpailuissa Liu sijoittui pistepörssissä viidenneksi pisteillään 8+3=11.